**Тәрбие сағат тақырыбы: «Сыйынар ем, ана деген тәңірге»**

**Тәрбие сағат мақсаты:** 1. 8-наурыз Халықаралық әйелдер мерекесін атап өту. 2. Анаға деген мейірімді, сүйіспеншілікті арттыру, үлкенге ізет, кішіге үлгі бола білуге үйрету. 3. Оқушы бойында ізгілік, инабатгылық,биязылық сияқты қазақ қызына тән жақсы қасиеттерді қалыптастыруға тәрбиелеу.

**Тәрбие сағат көрнекілігі:** 3ал мерекеге сай әсем безендірілген. Шарлар,

**Тәрбие сағат барысы:**

**«Көңілді күн» биімен басталады**

**Жүргізуші:** - Армысыздар, бақытты балалық шағымыздың шат көңілді өтуіне барлық жағдайды жасап отырған аяулы да ардақты аналар! Сіздерді 8-наурыз халықаралық әйелдер мерекесімен шын жүректен құттықтаймыз!

**Жүргізуші:** Адам бойындағы жақсы қасиет күннің нүрынан, ананың ақ сүтінен жаралған.Сондықтан құрметті асыл аналар, қадірлі әжелер, аяулы ұстаздар бүгінгі «Сыйынар ем, ана деген тәңірге» атты мерекелік кешіміз сіздердің құрметтеріңізге арналады.

**Оқушы:**

Мереке құтты болсын, аналарым,

Мәпелеп,еркелеттің,аяладың

Лебізіңе алғысты айта келе

Ән жырымды қабыл ал аналарым!

**Оқушы:**

Қош келіпсіз, құрметті ата-аналар,

Жүздеріңнен мейіріммен нұр тамар.

Алдарыңда жауқазындай құлпыраған.

Балғын шақты біз бақытгы балалар!

**Оқушы:**

Армысыздар, мұғалімдер, әз жандар,

Білім іздеп, инемен қүдық қазғандар.

Құшақ жая қарсы аламыз сіздерді,

Би-биленіп, ән де бүгін шырқалар!

**Ән: «Ай дидарлы анашым!»**

**Жүргізуші:** Құрметті қауым, бүгінгі кешімізді біз сәл ерекшелеу өтсек па деген оймен аналар мен оқушылардың арасында сайыс ұйымдастырдық.Енді сіздерді аналар мен оқушылардың арасында отетін сайысымызды тамашалауға шықырамыз.

**Жүргізуші:** Олай болса алдымен сайысқа қатысатын аналарымызды қол шапалақтап қошеметпен ортаға шақырайық.

1.Айарудың анасы: Султанова Гульжанат Газизовна

2.Ерасылдың анасы: Тлеугабылова Бахаргуль Сериковна

3.Аңсардың анасы: Баракбаева Айнур Сердагалиевна

4.Ермаханның анасы: Касенова Динара Амантаевна

**Жүргізуші:** Ендігі кезекте сайысымыздың шартымен таныстырып өтейік

**Сайыс шарттары.**

1. Таныстыру

2. Мақалды жалғастыр

3. Әртүрлі жағдаяттарға шешім таба білейік.

4. «Шешеге қарап-қыз өсер» -қолөнер сайысы

**Жүргізуші:**

Ак көңілмен, ниетпен,

Әділ баға берсін деп,

Шаршамай, еш жалыкпай,

Айтқаныңызға көндік деп,

**Әділқазы алқасын, сайлап алсақ жөн болар. –**

**Әділқазылар:**

1. ТІО: Досанова Г.А, 2. Жапимова Н.Ж: Бастауыш ӘБ жетекшісі

**4. Оқушы:**

Құрметтейік,о адамдар,аналарды,

Бізді өмірге әкелген даналарды.

Себебі ана деген асыл жан ғой,

Ойлауменен істелік әр қадамды.

**5.Оқушы:**

Ақ сүтінен жаралған,

Ақ сүтінен нәр алған,

Анаға бас иеміз!

Туған елдің тілі деп,

Туған жердің үні деп,

Анаға бас иеміз!

**6.Оқушы:**

Адам бар ма ана сүтін татпаған,

Алуан-алуан ауыр сынды аттаған,

Адалдықты ар-намысты сақтаған

Мен ананың сонысына мақтанам.

**Би «Аяпенен топ-топ»**

**Жүргізуші:**

Енді сайысымызды бастайық.

Өнер қуып аналар өтер деймін

Бір басына өнерлері жетер деймін.

Бәсекеге түскен аналар кезектесіп,

Таныстырып өздерін өтер деймін, — деп кезекті **таныстыруға** берейік.

1.Айарудың анасы: Султанова Гульжанат Газизовна

2.Ерасылдың анасы: Тлеугабылова Бахаргуль Сериковна

3.Аңсардың анасы: Баракбаева Айнур Сердагалиевна

4.Ермаханның анасы: Касенова Динара Амантаевна

**1-ші жүргізуші:**

Тамызып мақал тілінің

Білімді болсаң жарарсың.

Ұшқыр ой, талап, біліммен

Әлемді жаулап аларсың, — дей келе келесі кезек мақал-мәтел жарысында. **Мақалдарды жалғастырыңдар.**

1. Ауылдан асқан байлық, \_\_\_\_\_\_\_\_ қымбат қазына жоқ. /кітап/

2. Талапсыз жас, Қанатсыз\_\_\_\_\_\_\_\_\_. /құс/

3. \_\_\_\_\_\_\_\_ қылығымен көркем. /қыз/

1. Білім-теңіз,\_\_\_\_\_\_\_ кеме. /мектеп/

2. \_\_\_\_\_\_\_ көңілі балада. /ананың/

3. Сөз тапқанға \_\_\_\_\_\_\_\_ /қолқа жоқ/

1)Жақсы сөз . /жарым ырыс/

2)Ине көзінен сынады\_\_\_\_\_\_\_\_ /шешен сөзінен сынады/

3)Ала сөйлеп, үлыққа жаққанша, Адал сөйлеп, \_\_\_\_\_\_\_\_/ жүртқа жақ /

1. Балаға өз тіліңмен сөйлеме, / өз тілімен сөйле./

2. Жолдасы жоқ жігіттің / Олжасы жоқ. /

3. Тұр-тұрдан хабар келсе, / ¥йкыдан маза кетеді. /

1. бар үйдің жеңгесі сүйкімді. / Кызы /

2. Екі аяқтыда бажа тату, . / төрт аяқтыда бота тату./

3. Бас жарылса, бөрік ішінде, /Кол сынса, жең ішінде./

1. Өле жегенше, /бөле же./

2. Туа жаман жок, /Жүре жаман бар./

3. Ағаш тамырымен мықты, /Адам досымен мықты.

**Жүргізуші:**Біз мәңгілік сіздерге,аналар борыштармыз дегім келеді.Сіздерге балалық жүректен мың да бір алғыс. Мерекелеріңіз тагы да құтты болсын!

Жан анам,құтықтаймын мереке күніңмен.

Көктемнің құлпыра бер нарт гүлімен.

Өрлесін елдің берген бақыт бағы.

Жазбасын шат көңілін ақ күніңмен-деп **«Айналайын ақ мамам»** әнін қабыл алыңыздар

**Жүргізуші:** Келесі сайыс түрі әр түрлі жағдайаттардан шешім таба білу (аналар мен балаларға екі бөлек сандардың артында жасырылған сұрақтар бар, солардың ішінен таңдап жауап береді.)

**Аналарға арналған:** 1. Сіздің үй шаруасымен қолыңыз тимей жатыр еді. Балаңыз келіп әртүрлі сүрақтармен мазаңызды ала берді. Сіз не істейсіз? Сұрақтарына жауап бересіз бе, алде қолыңыздың тимей жатқанын айтып бетін қайтарасыз ба?

2. Балаңыз сынып жиналысы болатынын екі күн бұрын ескертті. Бірақ күйбең тіршіліктермен есіңізден шығып кетеді. Балаңызға бармаганыңызды қалай түсіндіресіз?

3. Сабақтан кейін балаңыз ескертпестен досының үйіне ойнауға барады. Сіздің іздемеген жеріңіз қалмай, қатты уайымдап отырғанда балаңыз келеді. Сіз не істейсіз?

**Оқушыларға арналған** 1. Досыңды ойнап жүріп орынсыз ренжітіп алдың. Сен өзіңнің кінәлі екеніңді біліп тұрсың, Не істейсің?

2.Сен күні бойы ойнап үйге берілген тапсырманы орындамай келдің. Мұғалім сенен неге орындамағаныңды сұрады. Сен не деп жауап бересің?

3.Ата-аналар жиналысы болатынын анаңа айтуды ұмытып кеттің. Ертесіне мұғалімің ата-анаңның неге келмегендігін сұрады. Сен не деп жауап бересің?

**Окушы:**

Анам менің аялап, әлдилеген

Түн ұйқысын төрт бөліп мәпелеген

Дәмің кетпес ақ сүтің аузымдағы

Қалайша ұмытамын бал татыған

Анашым алдыңызда қарыздармын

Өтеуден оны ешқашан қарыздармын

Ананың баласына махаббаты

Мәңгілік алаулаған шам-шырағы

**Жүргізуші:** Әке көрген оқ жонар, шеше көрген тон пішер. Ешқайсысы жоқ сияқты бір-бірінен кем түсер, — дей отырып, аналарымыз бен оқушыларымыз қолөнер сайысында ою ойып, онымен таныстырулары керек.

**Оқушы:**

Ана дейміз бәріміз де аңқылдап,

Ана дейді жас сәби де жарқылдап.

Ана деген бәйтерегі өмірдің,

Ана деген — алтын қазық, алтын бақ.

**Оқушы:**

Ана деген — асыл жандар болаттай,

Ана деген — мөлдір жандар бұлақтай.

О, адамдар, қадірлей біл Ананы,

Жат қылыққа ақыл-ойды тонатпай

**Оқушы:**

Сан мың шәкірт өзіңнен тәлім алды.

Аяулы Ұстаз-ана,ісіңнің бәрі ұнамды.

Әр күн сайын атыңды қайталаймын.

Еске алғандай таң сайын ән ұранды.

**Оқушы:**

Раушан апай басшылардың бірі ғой,

Басшылардың ішіндегі гүлі ғой

Мектебімнің жақсы атанып жүргені

Осы апайдың арқасында біліп қой

**Бірге: Мерекелеріңіз құтты болсын!**

**Оқушылар мұғалімдерге шағын сыйлықтарын ұсынады.**

**Жүргізуші:**

Әділ қазы алқасы,

Әділден берсін багасын.

Жеңіске жеткен аналардың, оқушылардың

Өркендей берсін талабы, дей отырып әділ қазылар алқасына сөз берейік. **Номинациялар:**

1.Биязы ана

2. Мейірімді ана

3. Парасатты ана

4.Аяулы ана

**Жүргізуші:** Ана-адамзат ететін жер шарының әр түкпірінде, әр үйінде мейір мен мерейдің, достық пен туыстықтың туын тіккен адам.

**Оқушы:**

Ана деген адамға Атамекен.

Әр адам анаменен адам екен.

Бір өзіңе көрсеткен жақсылығым.

Бір күнгі тәтті ұйқыдан садаға екен

**Жүргізуші:** Ал, бүгінгі мерекелік, тақырыптық ертеңгелігімізден өнеге, өсиет алсын деп, мен баршаңызға **«Бала және алма ағашы жайлы аңызды»**  оқып берейін.

Бір замандарда әдемі алма құлпырып өсіп тұрыпты. Оның жанында кішкентай бүлдіршін бала өмір сүріпті. Бала күн сайын алма ағашының жанында секіріп, аунап-қунап ойнайды екен. Біресе бұтақтарына өрмелейді, біресе алма үзіп жейді немесе көлеңкесінде демалып ұйықтайды. Ол алма ағашын жақсы көреді екен, алма да баламен ойнағанды ұнатыпты. Арада біраз жылдар өтеді, бала өсіп, ағаштың жанында сирек ойнай бастайды. Сондай бір жайлы күндердің бірінде бала ағаштың түбіне келді, бірақ қабағы жабырқаулы. «Қане, ойнайық» деп алма көңілін аулағысы келіп еді:

«Мен ағашпен ойнайтындай кіщкентай бала емеспін, деді ол. –Мен ойыншықпен ойнағым келеді. Бірақ сатып алуға ақшам жоқ».

«Ренжіме, менде ақша жоқ. Бірақ менің алмаларымды жинап, сатып, ақша қылсаң болады».

Бұл ұсыныс балаға ұнады. Ол бүкіл жемісті жинап, қуанғанынан асығып кетіп қалды. Сол кеткеннен мол кетті, оралмады. Ағаш өте көңілсіз күйде қалды. Алайда бір күні бала қайта оралды. Ағаш оны зорға таныды, бала жігіт боп есейіпті. Алма қандай қуанды десеңші. «Келгенің қандай жақсы болды!-деп есі кете қуанды- Қане, онда ойнайық».

«Менің ойын ойнауға уақытым жоқ. Отбасымды асырау үшін көп ақша табуым керек. Үй тұрғызуым керек боп тұр. Сен маған көмектесе алмайсың ба?».

«Ренжімеші, бірақ менде үй жоқ. Бірақ менің үлкен бұтақтарымды шауып, үй салсаң болады».

Жігіт бұл мүмкіндікке қуанып, ештеңе ойламастан, алманың ірі бұтақтарын кесіп алды да кетіп қалды. Алма жігіттің қуағанын көріп өзін бақытты сезінді. Бірақ ол сол кеткеннен ұзақ уақыт оралмады. Алма оны сағынып, көңілі қатты жабырқады, бірақ қайғысын бөлісетін жанында ешкім жоқ еді.

Тағы да жаздың бір ғажап кешінде ол қайта келді. Алма қуаныштан тербеліп кетті. «Қане, келші, ойнайық!-деді».

«Жоқ, мен енді қартайдым. Ойнай да алмаймын. Мен бір қайық жасап, айдалаға жүзіп, мына өмірдің проблемаларынан аулаққа кеткім келеді. Сен қандай да бір көмек бере алмайсың ба?»-деп сұрады адам. «Менің дінімнен өзіңе қайық жасап ал. Сен онымен алыстарға саяхат жасай аласың және қайтадан өзіңді бақытты сезінесің бе?».

Содан еркек бір кездері жайқалып өскен алманың дінінен қайық жасап, теңізге жүзіп кетті де ұзақ уақытқа жоқ болды.

Ақыр соңында көп жылдар соң, адам қайта оралды.

Жақындап келе жатқан ескі досын көріп, алма ағашы: «Ренжіме, балам. Менде саған керек болар ештеңе қалған жоқ. Сүйсініп жейтін бұрыңғы алмалар да жоқ» деді.

«Қазір алмаға қарайтын тәбетім жоқ. Оны жейтін тістерім де қалмады».

«Сен бұрын өрмелеп шығатын бұтақтарым да жоқ».

«Бұдан кейін де шыға алмаспын, кәрілік жеңіп барады».

«Менің суалып бара жатқан тамырларымнан басқа ештеңе қалмады»-деді алма ағашы жыламсырап.

«Маған ештене де керек емес. Бір демалатын тыныш жер болса, шіркін. Осынша ұзақ жылдардан кейін қатты шаршадым»-деді бір кездері бүлдіршін бала аппақ қудай сиреген шаштарын сипап.

«Онда менің тамырларыма отырып, жатып, демалып ал. Шаршағаныңды бас».

Шал тамырға сүйеніп отырып демалды, ал алма ағашы күлімсіреп, көз жасына ие бола алмай, тарам-тарам боп тамырларынан ақты.

Бұл мысал біздің әрқайсымызға қатысты. Ағаш- бұл біздің ата-анамыз. Біз бала кезімізде әке-шешемізбен ойнағанды жақсы көретінбіз. Өскен сайын оларды тастап кетеміз де ұмытамыз; тек басымыз бәлеге душар болғанда немесе көмек іздегенде ғана іздейміз. Не сұрасақ та, қандай көлемде сұрасақ та, ата-ана бізді қуандырып, бақытты күлкімізді көру үшін бәрін алып береді.

Бала ағашқа тым қатыгездік жасады деп ойлауыңыз мүмкін, бірақ біздің ата-анамызға деген қарым-қатынасымыз дәл осындай. Олардың бізге мейірімі мен қамқөорлығын міндетті нәрсе, солай болуы тиіс деп қараймыз да солардың бар болғанына алдымен Аллаға шүкірлік айтпаймыз, содан кейін ата-анамызға рахметімізді білдірмейміз. Сәл кішкене ойлансақ еді, олардың қандай аяулы асыл жандар екенін ұғынып, олардың қадірін тиісінше түсіне алмай жүргенімізді түсінер едік. Өйткені жан-жарымызды да, бала-шағамыз да, дос-жаран да ата-анамыздай сүйіп, өзін құрбан ете алмас еді.

Әке-шешемізге жақсы қарау-Алла Тағаланың адамдағы ұнататын ең ізгі қасиеті. Ал айтқандарын тыңдамау және іс-әрекетімізбен зиян келтіру ауыр күнәлардың бірі. Өйткені «Алланың разылығы-ата-ананың разылығында».

**Жүргізуші:** Аналар мерекесінде барлық аналарға құрмет көрсетіп, тағзым ете отырып, кешімізді аяқтаймыз.

**Оқушы:** Таң шуақ тәуелсіздік елімізде,

Бақ- дәулет шалқи берсін жерімізде.

Аман-сау болайықшы көріскенше

Көк байрақ, желбірей түс көгімізде!  
**Ән «Ақ мамам»**